טויוטארו

טויוטארו (ביפנית: とよたろう, הפבורן: Toyotarō, נולד ב-17 במאי 1978) הוא אמן מאנגה יפני הידוע כמאייר של סדרת המאנגה "דרגון בול סופר" וכממשיך דרכו של אקירה טוריאמה בזיכיון "דרגון בול" לאחר פטירתו במרץ 2024.<ref></ref> בטרם החל לעבוד עם טוריאמה על המאנגה של "דרגון בול סופר", כתב טויוטארו מספר מאנגות לא רשמיות המתרחשות ביקום "דרגון בול".

== ראשית חייו ==
טויוטארו נחשף לראשונה לעבודותיו של טוריאמה בהיותו תלמיד בית ספר יסודי, כאשר קרא לראשונה את המאנגה "Dr. Slump", ובשלב מאוחר יותר נחשף גם לסדרת האנימה "דרגון בול" ולבסוף לסדרת המאנגה.<ref name=":0"></ref> עוד מנעוריו נהג למלא את מחברותיו באיורים של דמויות מסדרת המאנגה, ולכתוב סיפורי עלילה פרי דמיונו הקשורים למאנגה של "דרגון בול", ועד עצם היום הזה לא כתב מאנגה מקורית אחת, אלא התמקד בכתיבה ואיור של סדרות מאנגה המתרחשות בעולם הבדיוני של זיכיון "דרגון בול".<ref name=":1"></ref> אחת המאנגות הראשונות אותן כתב היא מאנגת פאנפיקשן בשם "Dragon Ball AF", אותה כתב במהלך שנת 2000 תחת השם Toyble, בהשפעת מתיחת 1 באפריל (AF הן ראשי תיבות של "April Fools") שפורסמה באותה השנה על סדרת המשך אפשרית לכאורה לדרגון בול GT.

בטרם התמסר לכתיבת מאנגה כמקצוע, עבד טויוטארו כבמאי טלוויזיה.

ב-2012 שלח טויוטארו מספר עבודות איור שלו לחברת ההוצאה לאור היפנית Shueisha, ושישה חודשים לאחר מכן נשכר על ידיה לכתוב את המאנגה Dragon Ball Heroes: Victory Mission (ביפנית: ドラゴンボール ヒーローズ ビクトリーミッション), סדרת מאנגה נלווית לסדרת משחקי הארקייד "Dragon Ball Heroes".<ref name=":1" />

== קריירה ==
עבודת הבכורה שלו כאמן מאנגה מקצועי, הפרק הראשון של סדרת המאנגה Dragon Ball Heroes: Victory Mission, התפרסמה בגיליון נובמבר 2012 של מגזין V-Jump. המאנגה התפרסמה בהמשכים במשך 28 פרקים עד יציאתה לפגרה בגיליון פברואר 2015 של המגזין. בנובמבר 2015 התפרסם הצ'אפטר ה-29 בספר הספיישל Bandai Official 5th Anniversary Fanbook: Dragon Ball Heroes 5th Anniversary Mission, וכל הפרקים הקודמים הועלו לקריאה בחינם באתר המשחק.<ref></ref>

טויוטארו אייר גם את עיבוד המאנגה לסרט הקולנוע "דרגון בול Z: תחייתו של פריזה", עיבוד שנכתב על ידי טוריאמה. המאנגה נמשכה לאורך שלושה פרקים והתפרסמה לראשונה בגיליון אפריל 2015 של V-Jump.<ref></ref>

טויוטארו החל לעבוד על המאנגה של "דרגון בול סופר" החל מגיליון אוגוסט 2015 של V-Jump. טוריאמה כתב וסיפק את העלילה הכללית, ואילו טויוטארו עסק בכתיבת הסטוריבורד ואיור המאנגה. למרות שסדרת האנימה עיבדה את הסיפור של טוריאמה בקצב מהיר יותר מאשר המאנגה, פורסם כי חלק מהדמויות החדשות שהופיעו בסדרה (בפרט חלק מאלו שהופיעו בסאגת "טורניר העוצמה") עוצבו באופן בלעדי על ידי טויוטארו, וחלקן עוצבו בשיתוף פעולה בינו לבין טוריאמה.<ref>"超SCOOP3 新章「宇宙サバイバル編」 サバイバル!!全12宇宙"' מגזין V-Jump, גיליון אפריל 2017, עמ' 36-37.</ref> לאחר שסדרת האנימה סיימה את שידוריה בנובמבר 2018, המשיך טויוטארו לעבוד על עלילה מקורית עבור סדרת המאנגה כאשר קשת הסיפור ("סאגה") הראשונה מביניהן היא "אסיר המשמר הגלקטי" ובמרכזה המכשף הרשע מורו, דמות הנבל הראשי שנוצרה על ידיו.<ref></ref>

כמו כן, עבד יחד עם טוריאמה על פרסום המאנגה הנלווית למשחק דרגון בול זינוברס 2, שצורפה למהדורת האספנים של המשחק.<ref></ref>

== סגנון אמנותי ==
טויוטארו הוא אמן אוטודידקט, שלמד את אמנות המאנגה בעצמו ומעולם לא למד זאת באופן ממוסד.<ref name=":1" /> כשנשאל מהן סדרות המאנגה האהובות עליו, פרט לדרגון בול, ציין את Soldier of Savings Cashman מאת טוריאמה ואת רורואוני קנשין מאת נובוהירו וואצוקי. כמו כן, ציין כי הוא מושפע יותר מסרטים מערביים מאשר ממאנגה, בפרט סרטי דיסני, פיקסאר ומארוול קומיקס.<ref name=":0" />

איימי מקנולטי מאתר Anime News Network ציינה כי הסגנון האמנותי של טויוטארו כמעט "בלתי ניתן להבדלה" בין הסגנון המקורי של טוריאמה.<ref></ref> טוריאמה עצמו ציין כי מבין כל האמנים שעבדו על סדרות מאנגה המתרחשות בעולם "דרגון בול", הסגנון האמנותי של טויוטארו הוא הקרוב ביותר לסגנון האמנותי המקורי שלו.<ref>Akira Toriyama; Toyotarou (2017). Dragon Ball Super, כרך 1. Viz Media. עמ' 191</ref>

== פרסומים ==
=== מאנגה ===
* Dragon Ball Heroes: Victory Mission (2012–2015, פורסמה במגזין V Jump)
* דרגון בול Z: תחייתו של פריזה (עיבוד מאנגה לסרט, 2015, כתיבה: אקירה טוריאמה, פורסמה במגזין V Jump)
* דרגון בול סופר (2015–הווה, כתיבה: אקירה טוריאמה,<ref>עד לפטירתו ב-2024.</ref> פורסמה במגזין V Jump)
* Dragon Ball Xenoverse 2 The Manga (2016, כתיבה: אקירה טוריאמה, פורסמה ונכללה במהדורת האספנים של המשחק)

=== עבודות נוספות ===
* Super Dragon Ball Heroes: World Mission (2019) – עיצוב דמות האנטגוניסט "סיאלס" (シーラス, Shīrasu)

== קישורים חיצוניים ==

* 

* [https://www.animenewsnetwork.com/encyclopedia/people.php?id=149205 טויוטארו] באנציקלופדיה של Anime News Network

==הערות שוליים==

קטגוריה:אמני מאנגה
קטגוריה:יפנים שנולדו ב-1978